ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670026875
ขอให้แก้ไขปัญหา กรณีได้รับความเดือดร้อนจากเพื่อนบ้าน บริเวณบ้านเลขที่....ซอยรามอินทรา  14 แยก 3 หมู่บ้านศิริวงศ์ ซอย 2 (ซอยในหมู่บ้านฯ)  แขวงท่าแร้ง เขตบางเขน กรุงเทพมหานคร จุดสังเกต บ้านหลังดังกล่าวตั้งอยู่ในซอย 2 (ซอยในหมู่บ้านฯ) ด้านซ้ายมือหลังที่ 2 ส่วนหลังที่ 1 เป็นบ้านร้าง และหลังที่ 3 เป็นบ้านของผู้ร้อง มีเจ้าของบ้าน บุคคลเพศหญิง (ทราบชื่อ นามสกุล) เนื่องจากผู้ร้องแจ้งว่า ได้รับความเดือดร้อนจากเพื่อนบ้านหลังดังกล่าว โดยมีการนำอาหารมาวางบริเวณหน้าบ้านของตนเอง โดยให้นกพิราบกิน ในช่วงเวลาเช้าและเย็น เป็นประจำทุกวัน อีกทั้งบุคคลดังกล่าว มีการนำเศษก้อนหินที่มีลักษณะแหลมคมข้างถนนมาโรยไว้บนถนนด้วย ทำให้มีนกพิราบมาเกาะที่สายไฟฟ้ายังบ้านหลังที่เป็นบ้านร้าง มีมูลนกพิราบเลอะรถที่จอดบริเวณนั้น โดยเฉพาะรถของผู้ร้อง เพราะบ้านของผู้ร้องตั้งอยู่ใกล้กับบ้านของบุคคลดังกล่าว และทำให้รถที่สัญจรผ่าน ต้องคอยหลบก้อนหิน เสี่ยงต่อการเกิดอุบัติเหตุ ส่งผลให้ผู้ร้องและประชาชนในพื้นที่ ได้รับความเดือดร้อนเป็นอย่างมาก ประสบปัญหามาเป็นระยะเวลาไม่ต่ำกว่า 5 ปีแล้ว จึงประสงค์ให้หน่วยงานที่เกี่ยวข้องแก้ไขปัญหาดังกล่าว เพื่อบรรเทาความเดือดร้อนของผู้ร้องและประชาชนในพื้นที่ต่อไป เบื้องต้นผู้ร้องได้แจ้งเรื่องไปยังสำนักงานเขตบางเขนแล้ว  (ผู้ร้องประสงค์ให้เปิดเผย ชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก                                                                                                                                                                                                                                                                                                                                                                                                                                           
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น 
#ศรท #ศรท1111
#1555 #citydata